New kids on the block

Οι New Kids On The Block ήταν ένα επιτυχημένο συγκρότημα ποπ μουσικής που ξεκίνησε στα μέσα της δεκαετίας του 1980 και διαλύθηκε το 1994. Τα μέλη του ήταν ο Τζόρνταν Νάιτ, ο αδερφός του Τζόναθαν, ο Ντάνι Γουντ, ο Τζο Μακ Ίντιρ και ο Ντόνι Γουόλμπεργκ (αδερφός του Μαρκ Γουόλμπεργκ). Θεωρούνται ένα από τα πιο επιτυχημένα συγκροτήματα (έχουν πουλήσει πάνω από 70 εκατομμύρια παγκοσμίως) και χάρη σε αυτούς ξεκίνησαν συγκροτήματα όπως οι Backstreet Boys και οι N'Sync.

 Στις αρχές της δεκαετίας του 1980, ο παραγωγός Μόρις Σταρ αποφάσισε να δημιουργήσει ένα συγκρότημα ποπ μουσικής που να αποτελείται από 5 νεαρά αγόρια. Στους διαγωνισμούς που έγιναν στη Βοστώνη, ο Σταρ ξεχώρισε ανάμεσα από 500 νέους τον 15χρονο Ντόνι, ο οποίος και έγινε το πρώτο μέλος του συγκροτήματος. Τότε, εκείνος προσφέρθηκε να τον βοηθήσει να βρεθούν τα υπόλοιπα μέλη. Ο αδερφός του Μαρκ και ο καλύτερός τους φίλος, ο Ντάνι Γουντ ήταν οι άλλοι δύο που προστέθηκαν. Αργότερα ο Ντόνι έπεισε τα αδέρφια Τζόρνταν και Τζόναθαν Νάιτ να μπουν στο γκρουπ, μιας και ήταν και οι δυο τους ιδιαίτερα καλλίφωνοι. Τότε ήταν που ο Μαρκ αποφάσισε να φύγει από το συγκρότημα, και ο Ντόνι βρήκε άλλον έναν παιδικό του φίλο να τον αντικαταστήσει. Επρόκειτο για τον Τζέιμι Κέλι, ο οποίος τελικά αποδείχτηκε ότι δεν ήταν ο κατάλληλος. Έτσι, ο Σταρ βρήκε τον μόλις 12χρονο Τζο Μακ Ίντιρ, ένα παιδί με ξεχωριστή φωνή. Το συγκρότημα ονομάστηκε Nynuk (δηλαδή New Young Non Ugly Kids) και τα παιδιά υπέγραψαν δισκογραφικό συμβόλαιο με την Columbia Records. Η εταιρεία όμως απαίτησε να αλλάξουν το όνομα του γκρουπ. Έτσι λοιπόν έγιναν οι New Kids On The Block (το όνομα αυτό το πήραν από ένα τραγούδι που είχε γράψει ο Ντόνι). Όλα αυτά συνέβησαν το 1984. Δύο χρόνια αργότερα, κυκλοφόρησε το ομώνυμο ντεμπούτο άλμπουμ τους. Το πρώτο σινγκλ λεγόταν "Be My Girl" και ενώ είχε επιτυχία στους ραδιοφωνικούς σταθμούς της Βοστώνης, δεν κατάφερε να γίνει γνωστό κάπου αλλού. Μετά, το δεύτερο σινγκλ "Stop It Girl" πήγε ακόμα χειρότερα και η Columbia άρχισε να το ξανασκέφτεται. Ο Σταρ όμως επέμεινε να ηχογραφηθεί και δεύτερο άλμπουμ. Μετά την αποτυχία του πρώτου δίσκου τους, οι New Kids ηχογράφησαν το Hangin' Tough. Το πρώτο σινγκλ του δίσκου, που κυκλοφόρησε το 1988, ονομαζόταν "Please Don't Go Girl" και ήταν η υπέροχη μπαλάντα που τους έκανε γνωστούς. Το γκρουπ ξεκίνησε να ανοίγει τις συναυλίες της τραγουδίστριας Τίφανι σύντομα έγιναν διάσημοι σε όλη την Αμερική. Το επόμενο σινγκλ τους, "(You've Got It) The Right Stuff" έγινε Top-5 και το MTV πρόβαλλε πολύ συχνά το βίντεο κλιπ του. Μετά ακολούθησαν τα Νο1 "Ι'll Be Loving You (Forever)" και το "Hangin' Tough" και πλέον οι New Kids είχαν γίνει το πρώτο όνομα. Άρχισε να δημιουργείται υστερία γύρω από το όνομά τους και ο δίσκος τους έγινε 8 φορές πλατινένιος. Μεγάλη επιτυχία είχε και ο επόμενος δίσκος τους Merry Merry Christmas με χριστουγεννιάτικα τραγούδια. Κυκλοφόρησαν κούκλες New Kids On The Block, και στη συνέχεια πάνω από 140 προϊόντα με το όνομά τους. Το αποκορύφωμα όμως της Νew Kids-μανίας ήρθε με την κυκλοφορία του επόμενου δίσκου τους, "Step By Step", το 1990, που περιείχε και το ομώνυμο τραγούδι. Το άλμπουμ έβγαλε και άλλα επιτυχημένα σινγκλ, όπως τα "Tonight", "Valentine Girl". Ταυτόχρονα άρχισε η προβολή των κινουμένων σχεδίων New Kids On The Block από την αμερικανική τηλεόραση. Η Columbia Records κυκλοφόρησε το 1991 και ένα άλμπουμ με τα ρεμίξ των τραγουδιών τους, αλλά μετά άρχισαν τα προβλήματα με τις καταγγελίες εις βάρος τους, ότι τραγουδούσαν πλάι μπακ. Η κυκλοφορία του τελευταίου δίσκου τους Face The Music το 1994 σήμανε και το τέλος της καριέρας τους. Ο δίσκος αυτός δεν πούλησε αρκετά, και πλέον οι New Kids δεν μπορούσαν να γεμίσουν στάδια όπως παλιά. Έτσι, αποφάσισαν να σταματήσουν. Ο Ντόνι πλέον στα βήματα του αδερφού του, παίζει σε ταινίες (Η έκτη αίσθηση), ενώ ο Τζόρνταν συνεχίζει την σόλο καριέρα του. Ο αδερφός του ο Τζόναθαν εγκατέλειψε την μουσική και ασχολείται με αγορές οικοπέδων. Και ο Ντάνι και ο Τζο έβγαλαν δίσκους, χωρίς όμως αξιοσημείωτη επιτυχία. Υπήρξαν πολλές φήμες για επανένωση του γκρουπ, αλλά όλες ουδέποτε έγιναν πραγματικότητα. Από τον δίσκο New Kids On The Block (1986): "Be My Girl" "Stop It Girl" "Didn't I (Blow Your Mind)"Από τον δίσκο Hangin' Tough (1988-1989): "Please Don't Go Girl" "You Got It (The Right Stuff)" "I'll Be Loving You (Forever)" "Hangin' Tough "Cover Girl" "My Favorite Girl"Από τον δίσκο Merry, Merry Christmas (1989) "This One's For The Children" "Funky, Funky Xmas"Από τον δίσκο Step By Step (1990) "Step By Step" "Tonight" "Let's Try It Again"Από τον δίσκο No More Games: The Remix Album" (1991) "Games" "Call It What You Want"Από τον δίσκο Face The Music (1994) "Dirty Dawg" "Never Let You Go" Επίσημος ιστότοπος (Αγγλικά) New Kids on the Block στην IMDb (Αγγλικά)